Raja Hamidah Raja Saat

Raja Hamidah Raja Saat (9 Disember 1932 – 12 September 2012) merupakan salah seorang seniwati veteran filem Melayu klasik. Allahyarham yang juga isteri kepada pengarah filem legenda, Allahyarham Salleh Ghani

Kerjaya
Raja Hamidah Raja Saat berasal dari Johor Bharu, Johor itu mula menceburi bidang lakonan seawal usia 18 tahun iaitu pada 1948 apabila dia terpilih untuk membintangi filem Kampung Sentosa arahan B Reaves E Elliot, terbitan Sound Master of New York Ins. Ketika uji bakat diadakan Raja Hamidah membantu kakaknya Allahyarham Raja Zainab Raja Saad di pejabat UMNO Jalan Laut, Johor. Filem Kampung Sentosa menjalani penggambaran di Serangoon Kecil, Singapura.Belasungkawa: Perginya sebutir bintang.

Selepas lakonannya dalam filem pertamanya, Raja Hamidah mula bekerja di Shaw Brothers dengan gaji bulanan sebanyak RM150, mula menyemai bakat lakonannya dalam filem-filem terbitan Shaw Brothers arahan Allahyarham Tan Sri P. Ramlee seperti Sumpah Orang Minyak dan Musang Berjanggut.

Dalam filem yang amat popular itu, dia berlakon sebagai anak gadis Udo Omar, salah seorang pembesar negeri yang mahu menjodohkan anak mereka dengan P. Ramlee.

Beliau kemudiannya mendirikan rumah tangga dengan pengarah Salleh Ghani pada 1955. Bagaimanapun di kala anak-anak semakin menuju usia dewasa, Salleh terlebih dulu meninggalkan keluarga besar mereka pada 28 Ogos 1986.

Pada awalnya, Raja Hamidah jarang diundang berlakon oleh Allahyarham suaminya. Hanya selepas lama berkahwin, barulah Salleh Ghani mengambilnya berlakon dalam filem arahannya seperti filem Jalak Lenteng, Ibu Ayam dan Anak Manja. 

Mereka sekeluarga kemudian menetap di Kuala Lumpur, di mana beliau berlakon sebagai pelakon pembantu dan berwatak antaranya dalam filem Ribut Barat dan Pertentangan di bawah arahan suaminya Salleh .

Selain berlakon, Raja Hamidah turut meminati bidang nyanyian sejak kecil dan boleh memetik gitar dan pernah menyanyi bersama Allahyarham Wak Jasni (suami seniwati Neng Yatimah) serta menganggotai kumpulan Seni Wanita. Selain berlakon, dia adalah penari dan penyanyi latar di Shaw Brothers. Dia turut berlakon sebagai watak Mak Lenggang dalam drama Tragedi Sri Mersing.

Kematian
Allahyarham Raja Hamidah meninggal pada 12 September 2012 tepat jam 7.05 malam pada usia 79 tahun akibat penyakit barah payudara. Allahyarham yang juga isteri kepada pengarah filem legenda, Allahyarham Salleh Ghani menghembuskan nafas terakhir di kediamannya di Klang Gate, Hulu Klang, Selangor.

Pelakon watak Mak Lenggang dalam drama Tragedi Sri Mersing ini, meninggalkan 12 anak termasuklah Pengarang Rencana Metro Ahad, Adam Salleh, Normala, Zulkifli, Norasyikin, Lukmarul Hakim, Norshidah, Mohd Nor, Mariam, Mohd Effendi, Ahmad, Abdullah, dan Taib. Beliau juga meninggalkan 24 orang cucu.

Jenazah Allahyarham Raja Hamidah selamat disemadikan di Tanah Perkuburan Islam Klang Gate, Hulu Kelang. 

Filemografi

Filem
 Tahun  Tajuk Watak  Catatan  1948 Kampung Sentosa  Filem pertama  1956 Hang Tuah  1958 Sumpah Orang Minyak  1959 Musang Berjanggut  1961 Jalak Lenteng 1963 Ibu Ayam  Anak Manja  1975 Jiwa Remaja Ibu Hairi 1981 Ribut Barat  Ibu Azmi dan Adnan 1983 Pertentangan  1993 Perempuan, Isteri & .....? Mak Som Filem terakhir, penampilan khas

Drama
 Tahun  Tajuk  Watak  Saluran TV  1984–1985 Tragedi Sri Mersing  TV1

Rujukan 


Pautan luar
 Mak Keydah terkilan dengan TV.

Kategori:Kelahiran 1932
Kategori:Kematian 2012
Kategori:Orang dari Johor
Kategori:Pelakon wanita Singapura
Kategori:Kematian akibat kanser payudara